**Ανταποδοτικότητα εισφορών και προκύπτουσα ωφέλεια**

**Οι επιβαλλόμενες εισφορές-τέλη από τους ΤΟΕΒ στους γεωρ­γούς είναι ανταποδοτικού χαρακτήρα με βάση την ωφέλεια που πα­ρέχουν σε αυτούς (τους γεωργούς).**

1) Στο Άρθρο 10, παράγρ. 1, του ν.δ. 3881/1958, «Οικονομικαί υπο­χρεώσεις ωφελουμένων, αναφέρει τα εξής:

«Αι κατά την προηγουμένην παράγραφον υποχρεώσεις κατανέμονται κατά περίπτωσιν μεταξύ των ωφελουμένων»

Από το παραπάνω άρθρο του Ν.Δ. 3881/1958, προκύπτει ότι οι υπο­χρεώσεις κατανέμονται μεταξύ των ωφελούμενων.

Συνεπώς δεν μπορεί κανείς να βάλει τέλη κλπ σε μη ωφελούμενους. Υπάρχει δηλαδή ανταποδοτικότητα των τελών.

2) Επίσης, στο Άρθρο 3, παράγρ. 1, του ν.δ. 1277/1972 «Δαπάναι διοι­κήσεως, λειτουργίας και συντηρήσεως των έργων», αναφέρει τα εξής:

«1. Αι δαπάναι διοικήσεως, λειτουργίας και συντηρήσεως των εγγειο­βελτιωτικών έργων βαρύνουν εξ ολοκλήρου τους ωφελουμένους γεωρ­γούς, καταβάλλονται δε υπό τούτων υπό μορφήν στρεμματικών εισφο­ρών ή αρδευτικών τελών ή αντιτίμου χρήσεως ύδατος…».

Από το παραπάνω άρθρο του Ν.Δ. 1277/1972, επίσης προκύπτει ότι οι δαπάνες διοικήσεως, λειτουργίας και συντηρήσεως των εγγειοβελτιωτι­κών έργων βαρύνουν εξ ολοκλήρου τους ωφελούμενους γεωργούς και καταβάλλονται υπό μορφή συγκεκριμένων εισφορών-τελών που είναι: στρεμματικές εισφορές ή αρδευτικά τέλη ή αντίτιμο χρήσης του αρδευτι­κού νερού.

Συνεπώς, δεν μπορεί να επιβάλει κανείς τέλη σε μη ωφελούμενους. Τα τέλη-εισφορές μπαίνουν προκειμένου να ωφεληθούν κάποιοι και είναι ανταποδοτικά ως προς την παρεχόμενη ωφέλεια προς τους γεωργούς, ενώ καλύπτουν συγκεκριμένες δαπάνες διοικήσεως, λειτουργίας και συντη­ρήσεως των εγγειοβελτιωτικών έργων.

Οι ΤΟΕΒ είναι υποχρεωμένοι να έχουν δαπάνες διοίκησης, λειτουργίας και συντήρησης τις οποίες καλύπτουν ανταποδοτικά οι ωφελούμενοι.

3) Στο Άρθρο 1, του Νόμου 414/1976 (Νεότερος Νόμος): «Δαπάναι διοικήσεως, λειτουργίας και συντηρήσεως Έργων», αναφέρει:

«1. Αι δαπάναι διοικήσεως, λειτουργίας και συντηρήσεως των εγγειο­βελτιωτικών έργων, επιφυλασσομένων των διατάξεων του άρθρου 2 του παρόντος, βαρύνουν τους ωφελουμένους, καταβάλλονται δε υπό τούτων υπό μορφήν στρεμματικών εισφορών ή αρδευτικών τελών ή αντιτίμου χρήσεως ύδατος. Η κατανομή των ως άνω επιβαρύνσεων ή μέρους αυτών μεταξύ των ωφελουμένων ενεργείται υπό των οικείων Οργανισμών Εγ­γείων Βελτιώσεων (Ο.Ε.Β.), βάσει γενικών ή ειδικών αποφάσεων του Υπουργού Γεωργίας, εκδιδομένων μετά γνώμην του Κεντρικού Γνωμο­δοτικού Συμβουλίου Εγγειοβελτιωτικών Έργων του Υπουργείου Γεωρ­γίας».

Βάσει του παραπάνω άρθρου του Νόμου 414/1976, οι δαπάνες διοική­σεως, λειτουργίας και συντηρήσεως των εγγειοβελτιωτικών έργων βαρύ­νουν τους ωφελούμενους και καταβάλλονται υπό μορφή συγκεκριμένων στρεμματικών εισφορών ή αρδευτικών τελών ή αντιτίμου χρήσεως ύδα­τος.

Δεν αναφέρει ο Νόμος για Έκτακτο τέλος ή άλλο τέλος.

4) Στο άρθρο Άρθρο 5, του από 13-9-1959 Β.Δ/τος: «Συμμετοχή με­λών εις οικονομ. υποχρεώσεις Ο.Ε.Β.», αναφέρει επίσης ότι:

«Η συμμετοχή εκάστου μέλους εις τας οικονομικάς υποχρεώσεις του Οργανισμού ρυθμίζεται δια του Καταστατικού, επί τη βάσει της παρ’ εκάστου μέλους κατεχομένης και εξυπηρετουμένης δια των έργων εκτά­σεως και εκ της εκ της εκμεταλλεύσεως των έργων προκυπτούσης σχέ­σεως ωφελείας –κόστους».

Συνεπώς οι εισφορές-τέλη που επιβάλλονται: α) με βάση την κατεχό­μενη έκταση του καθενός, και β) με βάση την προκύπτουσα ωφέλεια από τα εγγειοβελτιωτικά έργα, ρυθμίζονται από το Καταστατικό (ως προς το ύψος των τελών-εισφορών τους, όπως αναφέρεται στην παρούσα παρά­γραφο).

5) Το Αριθμ. πρωτ: 118314/809/1 Ιουλίου 1983, έγγραφο του Υπουργείου Γεωργίας, Δ/νσης Δ/νσεως Αξιοποίησης Ε.Ε. και Α.Υ., αναφερόμενο στο Άρθρο 14 του Ν.Δ. 3881/1958, για το θέμα των εισφορών λέγει:

«1. Οι επιβαρύνσεις που επιβάλλουν οι Οργανισμοί Εγγείων Βελ­τιώ­σεων στα μέλη τους ή τα δικαιώματα που παραχωρούνται σ’ αυ­τούς με ειδικές νομοθετικές διατάξεις, αποβλέπουν στην κάλυψη των δα­πανών Διοίκησης, Συντήρησης και Λειτουργίας των Εγγειοβελτιωτικών Έργων που διαχειρίζονται και θεωρητικά, δεν πρέπει να αποφέρουν ΖΗΜΙΑ ή ΚΕΡΔΟΣ στους αντίστοιχους Οργανισμούς, αφού αποτελούν ανταποδοτι­κού χαρακτήρα εισφορές…».